### Resumé

Spildevandsplanen 2020-2028 har planlagt separatkloakering i [adresse], Etape 3 (adskillelse af regn- og spildevand i hver sin ledning). [adresse] har behov for at etablere nye ledninger, arealer til forsinkelse af regnvand og anlægge tekniske anlæg på offentlig og privat grund. Der er i tillægget tale om nye ledninger, samt et underjordisk forsinkelsesbassin, der placeres under Mølholm Kirkes parkeringsplads. Herudover præciserer spildevandsplantillægget hvilke områder der er forsynet med fællesprivate spildevandsledninger.

### Sagsfremstilling

I forbindelse med vedtagelsen af [adresse], er der ikke alle steder beskrevet ledningsplacering og forsinkelsesbassiner, grundet manglende detailprojektering. Denne detailprojektering er et omfattende arbejde, og kan typisk først foretages tilstrækkeligt præcist i forbindelse med starten på selve separatkloakeringsprojektet. Tillægget omhandler placering af tekniske anlæg, regn- og spildevandsledninger og forsinkelsesløsninger i området. Som hovedregel skal kloakledninger holdes i offentlige arealer, særligt offentlig vej. Dette princip kan dog fraviges, hvis der af tekniske eller planmæssige årsager er grundlagt derfor. Placering af spildevandsanlæg på privat areal skal fortrinsvist ske ved indgåelse af en frivillig aftale med de berørte grundejere. Hvis dette ikke er muligt, kan kommunen som sidste udvej, foretage ekspropriation til anlægget.

I området ligger den nuværende fællesledning flere steder på private matrikler. I forbindelse med separatkloakeringen, er det nødvendigt at placere en ledning parallelt med den eksisterende fællesledning over samme matrikler. For at kunne overholde serviceniveauet i [adresse], er det desuden nødvendigt, at etablere et forsinkelsesbassin, der kan tilbageholde overfladevand. Der påtænkes en placering af et underjordisk bassin under Mølholm Kirkes parkeringsplads, hvor der allerede etableres nye ledninger.

Tillæg 9 præciserer herudover hvilke ejendomme der ligger i et fællesprivatkloakerede oplande, og tillægget ændrer således ikke de eksisterende vilkår eller pålægger grundejere yderligere forpligtelser. [adresse] fører to stikledninger (en til regnvand og en til spildevand) frem til grænsen af det fællesprivatkloakerede område. Herfra er det ejerne af det fællesprivate anlægs ansvar, at separere fællesledningen i det fællesprivatkloakerede område og tilslutte ledningerne til de anviste brønde. Omkostningerne til separeringen af ledninger på egen grund, der ikke er en del af den fællesprivate ledning, påhviler den enkelte grundejer.

[adresse] er digital og kan tilgås via [adresse] hjemmeside. Tillæg til spildevandsplanen kan findes under fanen 'Tillæg til Spildevandsplanen'.

### Økonomi

Vejle Kommune skal ikke afholde udgifter til anlæg eller lignende. De tekniske anlæg finansieres af [adresse]S.

### Klima og resiliensvurdering

I forbindelse med produktion og anlæg af nye ledninger og bassin, vil der ske en udledning af CO2. [adresse] vil betyde, at der skal pumpes mindre regnvand i fællesledningerne og behandles mindre regnvand i rensningsanlæggene, hvilket medfører en reduktion i CO2-udledningen i forbindelse med den daglige drift.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller,

**at** spildevandsplantillæg 9 godkendes til at sendes i offentlig høring i otte uger fra uge 6 2024.

### Beslutning

Godkendt, med bemærkning om at der som udgangspunkt ikke må beskadiges træer.

Anne Bruun var fraværende.